ming030890/wiki-yue-high-quality huggingface dataset:
東平洲海岸公園

東平洲海岸公園（英文：Tung Ping Chau Marine Park），係香港嘅海岸公園，喺新界大埔區東北東平洲附近海域，面積270公頃，2001年11月16號劃定。
桂坑尾

桂坑尾（粵拼：gwai3 haang1 mei5）喺乳源必背鎮嘅必背支流最㞘位嘅山度，係廣東韶關嘅一條自然村，因為入面有個大嘅梯田響度，就有咗「金梯田」同「韶關版張家界」嘅花名。
到條個村除咗係睇到嗮天然奇石景觀，仲可以戶外徒步同影到唔少靚相。
桂太郎

桂太郎（1848年1月4號—1913年10月10號）係大日本帝國政治人，第2任臺灣總督，1896年任職。
桂儀

桂儀（英文：Abbierain，1992年5月18號—），原名梁桂儀（英文：Abbie Leung），係香港女模特兒，2018年開始參與電視節目演出，亦係2018年度工展小姐冠軍。

簡歷
梁桂儀以前讀順德聯誼總會鄭裕彤中學（2010年中五），大學讀香港理工大學紡織及製衣學系，嗰陣做過大學辯論隊成員。佢亦係潛水專家，去過好多國家玩潛水。
2018年，佢參與無綫電視綜藝節目《美女廚房》，做其中一位美女學徒。同年佢代表威馬企業參選工展小姐選舉攞到冠軍。2022年，佢參與ViuTV選美節目《尾二一屆口罩小姐選舉》，入圍最後廿強，代號「小紅帽」，但未能再晉級。
桂味

桂味係荔枝其中一隻常見嘅品種，皮淺紅色，核比較大，肉就清甜，帶住一朕桂花味。
桂地街花園

桂地街花園，香港公園之一，遊樂場之一，喺沙田火炭桂地街，英文叫Kwei Tei Street Garden。行政上歸沙田區。設施有燒烤場。
桂多達賴左

桂多達賴左或規多阿雷佐（Guido d’ Arezzo，991年—1050年）係中世紀音樂理論家，亦係意大利達賴左地區嘅聖本篤修會修士。係現代音樂記譜嘅開山祖先，用嚟取代當時僅僅喺歌詞上面寫下簡單嘅符號，指示上升或下降語言聲調變化嘅簡單符號譜─紐姆譜（Neumes）。
佢寫咗《辨及微芒》（Micrologus / Mikrologus）呢本寫書，係繼中世紀最權威嘅音樂理論家波埃修斯（Anicius Manlius Severinus Boethius）嘅《音樂嘅體制》之後，第二部最廣泛地論及中世紀音樂嘅專著，其中有一章專注討論復調音樂，包括最早期嘅奧爾加農（Organum）。
到咗今日，係桂多嘅信裏頭中可以推算到《辨及微芒》大約係1025年至1026年間寫嘅，信中提都到寫本書嗰時，佢已經三十四歲。桂多早期喺位得里亞海岸嘅Pomposa Abbey修道院做修士。佢好清楚歌唱嘅人好難記得所有格里高利聖詠（Gregorian Chant）啲複雜唱段，所以發明咗六聲音階體系（Hexachord），主要係為咗方便學唱聖詠而設計，畀每一個音一個唱名，唱名分別係 ut、re、mi、fa、sol、la，由G、C、F開始可以分別構成三種六聲音階，其中F六聲音階需降低B音先可以滿足六聲音階嘅結構要求。重有所謂「桂多手（英文：Guidonian hand）」幫記憶嘅方法，教師可以用右手指住左手張開嘅各關節，就好便利咁唱出對應自然音階嘅各個音，讓歌唱者喺短時間內學會每首聖詠。「桂多手」好快就傳遍意大利北部各地，及後規多總結同發表嘅四綫譜，即而家五綫譜嘅前身。
之後佢又發明新嘅教學技術與記譜法，包括音符加上符桿及Solfeggio（即「do-re-mi」音階嘅前身，由讚美詩（hymn）嘅第一節，首六個樂句開始嘅音節之中分化開嚟)。呢啲記譜法早係佢喺Pomposa嗰時嘅著作裏頭已經提到，但大約喺1030年寫，有關文替聖歌（Antiphon）嘅著作已經失傳。
李白巷

李白巷（粵拼：lei5 baak6 hong2）係中國廣東廣州嘅內街，喺越秀區北京路近新華書店同太白鞋業城之間嘅位（廣州百貨大廈東門對面）。

名
條巷原名叫李家巷，早期廣州地區至少有4條李家巷，而且冚唪唥係因為聚集咗好多李氏居民而改成噉嘅名。後嚟廣州地名辦為咗解決太多撞名嘅街道而搞咗大規模整改。結果呢條街喺1931年改名做而家嘅「李白巷」。
李皓晴

李皓晴（粵拼：lei5 hou6 ching4，英文：Lee Ho Ching，1992年11月24號—）係香港女子乒乓波運動員。佢喺香港出世，先後讀過聖羅撒學校同拔萃女書院，15歲退學轉做職業運動員。佢曾經三度喺香港代表隊攞到世界乒乓球錦標賽女子團體銅牌。
李相赫

李相赫，係大韓民國嘅一個男藝人同埋歌手。
李登輝

李登輝（1923年1月15號—2020年7月30號）係臺灣政治人物，中國國民黨前成員，亦係前中華民國總統，任期由1988年做到2000年，卸任總統後脫離國民黨，並協助推動成立台灣團結聯盟（台聯），政治立場明顯主張台灣獨立。

身世
李登輝嘅出身，有啲人話佢係日本人，佢自己都話自己22歲之前係一個日本人。李登輝接受過日本嘅皇民教育，之後去過日本同美國留學，並獲得碩士同博士學位。正因為佢喺美國留學十幾年，先至避過國民黨嘅白色恐怖時代。佢返到臺灣後俾蔣經國睇中同欣賞，於是就勸佢加入國民黨。1971年佢加入國民黨之後，曾經做過行政院政務委員、台北市長、台灣省主席同副總統。

總統兼國民黨主席
1988年1月13號，蔣經國死，李登輝根據憲法做咗中華民國總統。由於佢資歷淺，好多國民黨保守嘅元老，包括蔣介石老婆宋美齡唔妥佢，經過半年代理之後，李登輝總統最後喺當時既副秘書長宋楚瑜嘅支持下，終於喺7月7號正式做國民黨主席，緊黨政大權，繼承國民黨大統。其後佢踢走俞國華，搵國民黨秘書長李煥做行政院長，籍此離間班元老。
1990年2月11號，李登輝想連任總統，但班元老始終唔妥佢，想拉佢落馬，於是成為「非主流派」，企圖搵林洋港同蔣緯國做正副總統。最後喺其他大佬協調嘅情況下，李登輝最終成功當選第8任中華民國總統，佢之後搵軍人大佬、國防部長郝柏村做行政院長，迫佢交出軍權，因為咁，佢先至有機會全面掌握黨政軍大權，去全面推動民主改革。第9屆中華民國總統選舉，佢以54%得票當選，成為台灣第一位民選總統。
第10屆中華民國總統選舉時國民黨分裂，國民黨提名時任副總統嘅連戰參選，前台灣省長宋楚瑜退黨參選。選舉過程中，宋楚瑜嘅選情原本睇好，但係國民黨議員揭發興票案醜聞之後急轉直下，最終在野民進黨嘅陳水扁以39.3%嘅得票率當選總統，多過第二嘅宋楚瑜三十萬票。好多國民黨員認定李登輝幕後操作「棄連保扁」，以至之後李登輝交出黨主席同總統嘅寶座，2001年佢被國民黨開除黨籍，之後成立台灣團結聯盟（台聯），公開推動台獨。

卸任後
2007年曾經去日本參拜靖國神社，因為佢嘅大佬李登欽係台籍日本軍人，喺二戰戰死沙場之後被供奉喺靖國神社入面。
2020年2月8號，李登輝喺屋企濁嚫，留醫近半年後喺7月30號逝世。
李百全

李百全（英文：Patrick Li Pak-chuen，1968年—）係香港官員，2021年3月起做廣播處長。
1990年8月，李百全加入香港政府政務職系。2019年4月晉升為首長級乙一級政務官。
2009年9月至2013年6月，佢做公務及司法人員薪俸及服務條件諮詢委員會聯合秘書處秘書長。2013年7月至2017年7月做民政事務總署副署長。2017年7月起做民政事務局副秘書長。
2021年3月1號開始擔任廣播處長，接提前解約嘅梁家榮手。佢一上任就郁香港電台嘅電視節目製作。

爭議
喺李百全上任香港電台台長之後，香港電台陷入咗好多關於編輯自主嘅爭議。民主派以及一啲溫和建制派嘅言論都試過畀人抽起或者過濾。
3月4號，李百全同港台各部門主管召開編輯會議，其中《鏗鏘集》、《視點31》同《香港故事》等重點節目被特別點名，要求之後播放嘅集數要經佢個人事先睇過，先可以對外廣播。其中《香港故事》嗰星期嘅受訪者、樂隊LMF歌曲夾雜住好多粗言穢語，佢認為「唔decent（唔體面）」，有「極端政治取態」，反問「點解唔揾另一種聲音」。佢明言，若果節目無法通過佢嘅公正測試，將無法廣播。結果，李百全臨時抽起原定喺3月7號播出嘅《香港故事》，理由係指嘉賓主持、作家蔣曉薇曾經喺節目提到個人對反修例事件嘅睇法。
3月11號，李百全又再抽起原定喺當晚8點播出嘅《議事論事》，臨時改為重播行政長官卓越教學獎得主嘅舊節目《卓越教室》。節目網頁存檔顯示，當晚嘅節目會談及全國人民代表大會修改香港選舉制度，由港台記者陳月慧任主持，立法會主席曾鈺成喺「政事溫度計」環節中採訪前立法會議員李華明、國際政治學者袁彌昌，另外民主黨前主席劉慧卿亦會接受專訪，而喺同月18號播出嘅節目預告亦未見顯示。據指，李百全喺節目播出前半個鐘決定抽起，並多次出通告，警告員工唔可以對外透露機密資訊，否則會視為違反《官方機密條例》或者《節目製作人員守則》。
3月17號，李百全抽起咗《卓越教室》、《環顧日常》、《聽出好戲勢》同《香港故事—幸福的繞道》四個節目，其中《卓越教室》由車牌查冊被控嘅港台編導蔡玉玲任編導，《環顧日常》有黃店「渣哥」老闆娘譚小環出鏡，《幸福的繞道》訪問民主派初選案被捕人李芝融，以及因蠔涌爆炸品案被判入獄3年10個月嘅彭艾烈，《聽出好戲勢》由親民主派藝人黃秋生旁白。
原定喺3月29號播放嘅《鏗鏘集》節目《青春的一場修煉》被抽起，呢個節目探討反修例事件之後，八間資助大學只有香港理工大學學生會內閣當選並運作為嘅「斷莊」現象，受訪者包括香港中文大學學生會當選內閣「朔夜」、香港理工大學學生會成員、中文大學校董劉國勳同立法會教育事務委員會成員容海恩。原定喺4月5號播放嘅《鏗鏘集》經過李百全睇過後亦不獲通過，或會被抽起。嗰集內容訪問前有線新聞中國組「過檔」眾新聞後嘅傳媒生存空間，內容無觸及各個傳媒政治光譜等議題。同樣由《鏗鏘集》團隊負責製作嘅《鏗鏘說》，主持蘇玉華被指「太黃」，遭到替換，改為民建聯兼中國聯合國協會理事林琳接任。計劃4月2號播出嘅《鏗鏘說》同4月5號播出嘅《鏗鏘集》轉交綜合節目組和文教及康體組（原教育電視組）負責，但係同時未暫定原負責團隊公共事務組嘅工作，換言之兩個節目喺港台內部會有兩個製作版本。另外，李百全計劃日後若果《鏗鏘集》同《鏗鏘說》唔符合要求，負責嘅製作人員將會被調查係咪涉及失職，甚至被追討製作費。

審查憂慮同反對《港區國安法》嘅意見
5月21號，香港電台播出時政節目《議事論事》，自由黨榮譽主席田北俊提及美國商會喺5月嘅調查，指商界憂慮《港區國安法》撤走嘅部分，被港台聲稱唔中立刪走。當時田北俊提及商界嘅憂慮，受訪嘅在港美國會員入面，超過4成計劃離開香港。田北俊又談及47名民主派初選案被告，保釋一度全部被拒。之後田北俊傳媒查詢嘅時候，表明唔樂見內容被刪走，港台工會批評高層編委會，多次無視同事意見同編輯決定，踐踏團隊專業製作，而之前接受訪問之後被審查，最後訪問被抽起嘅袁彌昌亦指，田北俊陳述事實都唔得，而田北俊已是「安全系數」好高嘅親中派人物都俾人禁言，反映批評「國安法」是港台紅線。
李相燁

李相燁，係大韓民國嘅一個男藝人同埋演員。
李眉蓁

李眉蓁（英文：Li Mei-jhen，1979年3月21號—）係台灣女政治人，高雄市左營區人，依家係高雄市議員（楠梓區、左營區）。響2020年6月代表國民黨出選高雄市市長補選，佢攞到248,478票，不過最後都係輸畀陳其邁。
李相侖

李相侖，係大韓民國嘅一個男藝人同埋演員。
樹熊

樹熊（學名：Phascolarctos cinereus），又譯作樹袋熊、無尾熊、koala（粵拼：kou6 aa1 laa4）或考拉，係澳洲原住民嘅方言，意思係「唔飲水」咁解，係澳洲特有種生物，全世界只有澳洲東部嘅昆士蘭州、新南威爾斯同維多利亞省地區低海拔、唔密集嘅桉樹林中。1798年一位探險家喺澳洲布魯山脈首次發現，喺19世紀初樹熊遭到捕殺出口，數量由百萬隻銳減至1000多隻，澳洲政府後嚟立法保護，澳洲嘅樹熊保護區有公立亦有私立，私立嘅羅帕恩公園喺1970年－1976年曾經養過白色樹熊。

特徵
樹熊身長約 70-80 公分，有大概 10-15 年命，耳仔大細為 5-6 公分，腳板大細 10-16 公分，成年樹熊體重 8-16 公斤，具有一對向前嘅眼，前肢共有五指，其中兩指同其他三指較為分開，型態類似人嘅手，但有兩隻手指公；後肢共有四趾，其中一趾同其他三隻趾分開成九十度角，方便樹熊攀樹木、𢯎痕同梳毛。樹熊乸身上有育兒袋，畀熊仔住。公嘅心口有咖啡色條紋。

食物
由於樹熊所居住嘅澳洲嘅森林有好多尤加利樹，樹熊食尤加利葉。因為尤加利葉粗，纖維相當硬，營養又少，因此樹熊每日都要係噉食並𡁻成萬次至攝取到足夠養分，因為每日唔停𡁻，令樹熊老咗會因為牙齒嘅磨損食唔到嘢而餓死。為咗消化尤加利葉中嘅毒素，樹熊嘅消化道盲腸部份有成 200 cm，佔整個消化系統兩成，亦因為尤加利葉有毒，令樹熊冇其他爭食對手，啱啱出世嘅樹熊因為冇牙𡁻唔到尤加利葉，因此會住喺阿媽個袋度六個月，直到牙長出來為止。

行為
樹熊屬於夜行動物，身體新陳代謝較慢，每日要瞓 17-20 個鐘。熊仔出世後會住喺媽媽嘅育兒袋，大概半年後至會由呀媽嘅袋之中出來，會食熊乸半消化而痢狀嘅「屎」(pap）。

疾病
樹熊容易感染幾種不同疾病，常見嘅兩種好似結膜炎、濕屁股，係種腎臟同泌尿系統嘅疾病，其他嘅重有呼吸系統感染、一種頭骨嘅疾病以及寄生蟲等等。而衣原體細菌不時被認為係令樹熊病嘅主要原因，專家正持續研究佢同樹熊族群嘅關係。而可以發現嘅係樹熊喺人群擠擁或者唔夠嘢食嘅地方生活嗰時，會較容易感染疾病。而有關點樣令樹熊受到更好照顧，或者係減少佢哋受到疾病感染及受傷嘅相關研究，一直都進行緊。

天敵
樹熊一生有幾種天敵，其中之一係澳洲野狗（Dingoes），當樹熊為咗從一棵樹走到另一棵樹而走落地面時，無論係成年抑或小樹熊，都有可能俾澳洲野狗襲擊；而小樹熊有時都會被楔尾鷹（Wedge-tailed eagles）同貓頭鷹攻擊；其他好似野生嘅貓、狗以及狐狸，都係樹熊嘅天敵之一。但而家樹熊真正嘅威脅係嚟自人類起道路、交通影響，令樹熊嘅棲息地減少，呢啲亦可以話係另一種形式嘅敵人。

近親
樹熊同袋熊具有好多類似嘅特徵，因此佢哋可能係近親，但重需要進一步嘅分子生物學研究。
澳洲南維多利亞省Manna Gum森林裏面嘅樹熊。

繁殖方法
雖然並無確實數據，估計澳洲嘅動物園同保育區喺19世紀後期先開始養樹熊。澳洲悉尼嘅塔龍加動物園喺1914年開始養樹熊，喺開園前兩年飼養。第一批空運到塔龍加動物園嘅兩隻樹熊係由樹熊保護區運嚟。
海外嘅動物園就要花更耐時間至開始養樹熊，因為樹熊對食物要求非常高，所以極少有動物園可成功飼養。倫敦動物園喺1880年引入一隻樹熊，但只養到14個月。紐約布隆克斯動物園喺1925年就有一隻樹熊標本，標本係將養咗5日之後因營養不良死咗嘅樹熊而造嘅。美國聖地牙哥動物園喺1925年由塔龍加動物園運咗樹熊，三藩市動物公園喺1959年擁有3隻。
2001年台灣從悉尼動物園運嚟兩隻樹熊。
樹木希林

樹木希林（粵拼：syu6 muk6 hei1 lam4，1943年1月15號—2018年9月15號），係日本嘅一個女藝人同埋配音員。
樹林區

樹林區（粵拼：syu6 lam4 keoi1）係台灣新北市嘅一個市轄區。
樹寧芙

樹寧芙（英文：dryad）係指同樹（尤其係橡樹）連繫嘅寧芙。
樹森大介

樹森大介（1977年7月28號—）係日本足球員，司職前鋒，效力過湘南比馬，水戶蜀葵，及草津溫泉。
樹汁

樹汁（tree sap）係維管束植物體內流動嘅流體，能夠幫樖植物喺體內傳送水同營養。
樹幹

樹幹又叫做樹身，係樹木嘅身體「骨架」部份，多數係木材嘅來源，樹木外面由樹皮包裹生出樹枝、樹葉、花果等。樹幹裏面有年輪記錄棵樹嘅年紀。樹幹運輸水同營養畀樖樹用嚟新陳代謝。
維基同享有多媒體嘅嘢：
Tree trunks（類）
樹枝

樹枝係指樹嘅幼長嘅枝，響植物學或者樹藝學指嘅係喬木或者灌木嘅幼枝。
林昕緹

林昕緹（Yanbe Lam，1995年9月14號—）係香港女模特兒，2017年出道。

簡歷
林昕緹讀過香港理工大學。
林映暉

林映暉（英文：Maggie Lam Ying Fai，1998年9月26號—），係台灣女主持、YouTuber。
因為「暉哥」普通話發音與「火鍋」台語發音相近，故此fans名為「火鍋料」。

背景
林映暉喺中西區長大，曾經喺聖嘉勒小學（中文：聖嘉勒小學）同聖嘉勒女書院讀書。因為細個嘅時候受到男子音樂組合棒棒堂（中文：棒棒堂）影響，加上本身好鍾意跳舞同演戲，所以佢2016年中學畢業之後就隻身到台灣高雄市升學，喺樹德科技大學（中文：樹德科技大學）讀表演藝術系學士課程。2020年，佢開始一邊搞 YouTube 頻道，一邊去國立台北藝術大學讀藝術行政與管理研究所嘅一年制碩士課程。2022年，佢喺三創生活園區（中文：三創生活園區）嘅日系女僕 Cafe「KIRABASE」做嘢，跟住入咗無綫電視台灣製作中心，主持唔同嘅節目。
林易瑩

林易瑩，台灣時代力量政治人物，2022年曾經代表時代力量參與臺南市第七選舉區議員選舉，但未能當選。
林映輝

林映輝（英文：Anges Lam，3月24號—），係香港無綫電視部頭合約女藝員，由1990年代做到依家，主要做娛樂節目節目主持，由第一代《城市追擊》到依家《東張西望》都見到佢蹤影。
林映龍

林映龍，香港親中派政治人。
2003年，佢曾經報稱獨立參選2003年香港區議會選舉(紅磡灣選區)，挑戰民主黨馮競文，另外同區對手有民協馮肇龍，但最終落敗。
櫻內渚

櫻內渚（1989年8月11號—）係日本足球員，司職後衞，效力磐田山葉。
櫻咲千依

櫻咲千依 ，係日本嘅一個女藝人同埋配音員。
櫻川惠

櫻川惠 ，係日本嘅一個女藝人同埋配音員。
櫻井美晴

櫻井美晴（1995年8月24號—），舊名小林美晴，係日本嘅一個女藝人同埋配音員。
櫻川

櫻川係日本茨城縣西部一個市，人口4萬，面積180.06平方公里，2005年10月1號創立，由西茨城郡岩瀬町、真壁郡真壁町、大和村合併成。
櫻井翔

櫻井翔（粵拼：jing1 zeng2 coeng4，1982年1月25號—），係日本嘅一個男藝人同埋演員。
櫻井繁

櫻井繁（1979年6月29號—）係日本足球員，司職守門員，效力過山形山神，甲府風林，仙台七夕，及栃木SC。
櫻井鐘吾

櫻井鐘吾（1984年4月3號—）係日本足球員，司職前鋒，效力過水戶蜀葵。
櫻井真子

櫻井真子 （Mako），係日本嘅一個女藝人同埋配音員。
染料

染料係有色水嘅物質，可以將色水鎖定喺其他物質（譬如布）度。
染矢一樹

染矢一樹（1986年10月13號—）係日本足球員，司職中場，效力沼津青藍。
柑橘鳳蝶

柑橘鳳蝶（粵拼：gam1 jau2 fung4 dip6；英文：Asian swallowtail；學名：Papilio xuthus）係一個物種嘅蝴蝶，成蟲嘅翼呈橙黃噉色，喺華南、朝鮮半島同日本等地都可以見到佢哋嘅蹤影。一隻成蟲完全擘開兩對翼可以有成 90 至 110 mm 咁長。
染布房街

染布房街（英文：Yim Po Fong Street），係香港九龍旺角嘅一條馬路，由窩打老道同衛理道交界開始，去到亞皆老街同聯運街交界。佢同隔籬黑布街同白布街一樣，都係因為舊時嘅染布房而有呢個街名。

交通
港鐵東鐵綫旺角東站B出口。
染色質

染色質（英文：Chromatin）係真覈細胞入面DNA同埋蛋白質嘅複合體。佢嘅主要功能係將長嘅DNA分子嘅結構整到更加緊湊同密集。噉樣做可以防止啲鏈繞埋一舊，並且喺細胞分裂期間防止DNA整爛，重喺調節基因表達同埋DNA複製方面起住重要嘅作用。喺有絲分裂同減數分裂嘅過程入面，染色質喺後期（anaphase）嗰陣會促進後期染色體嘅適當分離。喺呢個階段睇到嘅染色體特徵形狀其實係DNA捲成高度濃縮嘅染色質而嚟。
染色體

染色體（粵拼：jim5 sik1 tai2，英文：chromosome）係真核生物嘅細胞入面嘅組織，包含脫氧核糖核酸、核糖核酸同蛋白質，同基因有好密切嘅關係。
某日某月

《某日某月》（英文：When Sun Meets Moon）係2018年上畫嘅港產片，由原島大地、湯怡主演，劉偉恆執導。故仔講1992年一對學生情侶嘅純真愛情。
套戲開拍嗰陣，初頭叫《聖士提反》，諗住用赤柱聖士提反書院做背景，但最後校方唔批，所以將背景改做赤柱一間虛構學校（實景喺清水灣香港復臨學校拍），戲名一度改叫《日月星》，最後上畫之前改用而家個名。
套戲刻意加入好多1990年代嘅元素，譬如Yes! 閃卡、傳呼機、橙色電話亭、紅色郵筒，甚至借到部中巴巴士同埋巴士站牌去拍。插曲用咗張學友嘅經典作品《還是覺得你最好》。
染布

染布又叫紡織染色，係紡織過程入面將布用染料上色嘅工序。
柑

柑係芸香科柑桔屬植物，亦都係種生果，橙色皮橙色肉，細過橙，皮好易剝開，肉纖維明顯比橙粗。
柑桔

柑桔（粵拼：gam1 gat1；學名：Citrus）係芸香科下面嘅一個屬。
植株嘅規律係有唔少生果，除金桔外大多數都可以生食。
林達民

林達民（粵拼：lam4 daat6 man4；英文：Thomas LAM Tat-man；1959年7月13號—）係香港嘅企業家，亦係鄺美雲嘅老公，做過香港地產行政師學會普通會員同恒基兆業地產營業部嘅總經理。
林鉅成

林鉅成，JP（英文：Conrad Lam，1935年11月24號—）係香港民主同盟創始成員，前香港立法局議員同香港區議會議員，亦係位普通科門診醫生。
林鄭月娥政府

林鄭月娥政府（英文：Carrie Lam Cabinet），正名香港特別行政區第五屆政府（英文：Carrie Lam as Chief Executive of Hong Kong），簡稱林鄭政府（英文：Carrie Lam Government），係指第5任香港行政長官林鄭月娥響2017年上任之後所組成嘅內閣政府。

經過
内文：第5屆香港行政長官選舉
林鄭響2017年香港行政長官選舉之中得到多數票嘅777票，壓過曾俊華嘅689票同胡國興嘅21票，成功當選。
響同年3月31號，國務院總理李克強簽署命令，正式任命林鄭係第5任香港特首。
同年7月1號，林鄭正式接替梁振英出任特首，之後就組成林鄭政府。任期會去到2022年6月30號。
林金陽

林金陽，香港親中派政治人，香港再出發大聯盟發起人之一。
林鈺洧

林鈺洧（英文：Denice Lam，1994年12月5號—），短暫用過藝名林卓錡，係香港女模特兒同演員，2016年出道，2019年開始拍電視劇。佢香港出世，祖籍廣東新會，係藝人林俊賢個女，亦係2022年度香港小姐競選冠軍得主；佢係繼1987年楊寶玲之後，歷嚟第二位當選港姐冠軍嘅「星二代」，同時亦係史上最年長嘅港姐冠軍。

簡歷
林鈺洧2022年參選香港小姐之前已經喺幕前活躍，參與過ViuTV嘅劇集同埋綜藝節目，當中最出名嘅係喺《對號入座》分享自己嘅性經驗，話自己有五個性伴侶。到參選香港小姐嗰陣，外間一般都唔睇好佢可以入到三甲，所以當最終係由佢攞冠軍嗰時，有啲傳媒形容賽果「爆冷」。
林邊車站

林邊車站係臺灣鐵路公司屏東線嘅一個鐵路車站。
慈雲山法藏寺

慈雲山法藏寺係香港一座佛寺，喺九龍黃大仙區慈雲山沙田坳道175號，大約1,000平方米大；由呢間寺向上行大概約200米，就已經係屬於沙田區範圍。間寺由釋河清大師喺1948年創立，並喺1990年重修。
法藏寺屬於三進式嘅設計，最前方係哼哈殿，跟住係天王殿同韋馱殿，最後係大雄寶殿，兩旁左右分別係觀音殿同伽藍殿。
慈鯛科

慈鯛科（粵拼：ci4 diu1 fo1，學名：Cichlidae），係輻鰭魚綱慈鯛目嘅其中一個科，佢已知約200個屬，超過2000種。
慈雲山邨中央遊樂場

慈雲山邨中央遊樂場，香港公園之一，遊樂場之一，喺慈雲山雲華街一號，英文叫Tsz Wan Shan Estate Central Playground。行政上歸黃大仙區。設施有硬地球場、籃球場，以及七人足球場。
慎德居

慎德居又叫大梁屋，座落喺香港新界元朗區十八鄉崇正新村，係客籍印尼華僑梁幹臣起嘅別墅。喺2009年12月18號獲確定係一級歷史建築。

史同建築
梁幹臣原籍廣東梅縣西陽河北鄉大和里，喺1930年買入嘅屋地，喺1934年請咗蕉嶺縣47個泥水師父，用咗兩年幾嘅時間，出咗2萬港元起成。慎德居樓高兩層，佔地千幾平方米，裏面有32個大型房間，外墻用石灰溝水泥起成，大宅正面飾有雕花簷板同壁畫，大門嘅對聯「慎言是則 德行為先」，勉勵後人慎言同培養高尚品德，慎德居係十八鄉唯一重存在嘅墨西哥風格客家大屋。

用途
梁幹臣1957年喺慎德居辦學，提供教育畀村民子弟，直至到1960年附近嘅崇正新村小學落成後停辦。慎德居到今日仍然係村民經常聚集嘅地點。
慈雲山道

慈雲山道（英文：Tsz Wan Shan Road）係香港九龍黃大仙區慈雲山一條路，連住蒲崗村道同沙田坳道，長1.4公里。
慈雲山邨配水庫遊樂場

慈雲山邨配水庫遊樂場，香港公園之一，遊樂場之一，喺慈雲山樂華街，英文叫Tsz Wan Shan Estate Service Reservoir Playground。行政上歸黃大仙區。設施有硬地球場、緩跑徑、健身徑，以及七人足球場、五人足球場。
態度

態度係心理學術語，意思係個體對特定對象嘅總嘅評價同穩定嘅反應傾向。
慎氏

慎（粵拼：san6）係唐人姓氏，喺《百家姓》裏頭排第340位。

名人
呢篇慎氏係同姓氏有關嘅楔位文章，重未寫完嘅。麻煩你幫手充實佢。
慈雲山道遊樂場

慈雲山道遊樂場，香港公園之一，遊樂場之一，喺慈雲山慈雲山道，英文叫Tsz Wan Shan Road Playground。行政上歸黃大仙區。設施有籃球場。
梁寶儀

梁寶儀（英文：Leung Bo Yee，1993年11月21號—）係香港女子單車手，參與場地單車項目，2014年開始參加職業賽。
梁家騮

梁家騮醫生（1962年—）係香港立法會醫學界功能界別議員，正職係威爾斯親王醫院外科部高級醫生。
梁實秋

梁實秋（粵拼：loeng4 sat6 cau1；威式拼音：Liang Shih-ch'iu；1903年1月6號—1987年11月3號），本名梁治華（loeng4 zi6 waa4），係中國散文家、學者、文學批評家、翻譯家，浙江餘杭人，喺北京出世，後來去美國留學，晚年住臺北。代表作有《雅舍小品》、《英國文學史》等。
梁寶怡

梁寶怡（Bowjai Leung Bao Yee，1998年6月14號—），係香港女模特兒。佢喺香港理工大學畢業就已經加入模特兒界，亦多次做過唔同發展。
梁家麟

梁家麟（LEUNG Ka-Lun），前香港建道神學院院長，專門研究中國基督教史。

簡歷
梁家麟喺香港出世，1975年11月喺葛培理佈道會中決志信仰基督教。喺佢嘅自傳入面，佢話自己出於對中國基督教史同埋基督教神學嘅關懷，喺大學期間主修歷史學，副修哲學，並且喺1980年獲香港中文大學文學士學位，於1982年同埋1985年又分別攞到香港中文大學哲學碩士同埋哲學博士學位。佢嘅博士論文係《廣東基督教教育（1807-1953）》。1989年，獲加拿大維真神學院道學碩士學位。
2021年11月，梁家麟被傳媒報道話佢會同屋企人去意大利華人神學院擔任院長。不過做法同佢喺先前嘅5月，話自己會留喺香港承擔榮辱嘅講法不符。

政治立場
有啲媒體會視佢係親中派支持者，基督教《門徒媒體》諷刺佢係因為香港局勢惡化而移民嘅信徒，另外，佢亦曾經話教會輿論被政治騎劫，被部份人認為有維穩味道。
不過，佢亦喺香港反送中運動期間，曾經簽署一份要求各方克制，要求警察唔好濫用暴力，同埋支持成立獨立調查委員會嘅聯署。
梁小冰

梁小冰（英文：Sabrina Leung，1969年12月29號—）係香港女演員、歌手同模特兒，籍貫廣東南海。梁小冰喺1990年參加無綫電視香港小姐競選獲得季軍，隨後簽約成為無綫藝員。因多為演出古裝劇集，被傳媒稱為「古裝皇后」。2000年嫁畀演員陳嘉輝，2007年生咗個仔陳洋溢（Louis）。依家係香港電視網絡旗下藝員，為當家一線花旦。
梁小玲

梁小玲係香港無綫電視前藝員，1970年代活躍。佢係參加麗的映聲1968年第二期藝員訓練班入行，之後過檔無綫，做過《歡樂今宵》台柱，亦參演過唔少劇集，代表作有《發窮惡》、《家法》、《白粉雙雄》，之後移民澳洲。佢個女趙希洛亦做咗無綫電視藝員。
梁小龍

梁小龍（1948年4月28號—），原名梁財生，喺香港出世，祖籍廣東，早喺20世紀70年代，喺香港電影圈同李小龍、成龍、狄龍號稱「四龍」。1980年代喺香港麗的電視劇《大俠霍元甲》扮演劇中霍元甲大徒弟陳真。後尾退出香港娛樂圈，喺中國大陸做生意做咗幾年。2004年復出參演周星馳電影《功夫》入面火雲邪神一角。
水澤史繪

水澤史繪 ，係日本嘅一個女藝人同埋配音員。
水火箭

水火箭係用水嘅壓力做推動力去推動向前嘅一種模型火箭，唔涉及點火或者燃燒。
水煙

水煙（又叫胡卡，印度斯坦文：हुक़्क़ा （天城文）、حقّہ （波斯體）、國際音標：[ˈɦʊqqaː]）係種畀人吸食煙草（有時大麻或鴉片）嘅器具。煙草放一頭燒，一條管將啲煙引入去水裏頭，水載喺中間嘅空間，當人用力吸產生真空嘅時候，煙冒出水面，跟住喺另外一管吸入人體，所會用嘅時候，會聽到「咕嚕咕嚕」嘅聲。水過濾咗煙裏面嘅一啲有害成份（致癌物、nitrosamines、 一氧化碳、重金屬咁）。
水煙源自一千年之前嘅波斯，之後傳唔同嘅國家地區，喺中東地區特別受歡迎。唔同地方嘅設計有少少分別，廣東、雲南等地嘅水煙，用竹筒造，叫做水煙筒。
水煮

水煮，係一類起源自四川嘅菜式，並唔係就噉用清水白煠，而係用到花椒、辣椒調整嘅麻辣湯去煮。整牛肉就叫水煮牛肉，整豬肉就叫水煮肉片，整魚就叫水煮魚。
水滿谷站

水滿谷站係釜山地鐵3號線嘅一個地底車站，喺韓國釜山廣域市蓮堤區蓮山洞（韓文：연산동 (부산)）。

車站結構
站體係2面2線側式月台嘅地大車站，等車月台有月台幕門，有4個出口。

史
2005年11月28號：落成啟用。
水澤江刺站

水澤江刺站（日文：水沢江刺駅／みずさわえさしえき Mizusawa-esashi eki */?）係東日本旅客鐵道（JR東日本）嘅其中一個鐵路車站。
水澤江刺站係日本楔位文，重未完成，麻煩你幫手補充內容。
水澤潤

水澤潤 ，係日本嘅一個女藝人同埋配音員。
水瀨祈

水瀨祈 （粵拼：seoi2 laai6 kei4，1995年12月2號—）係日本嘅一個女藝人同埋配音員。
水炮車

水炮車，正式名人群管理特別用途車（英文：Specialised crowd management vehicles），係香港警務處嘅警車，上面裝有可以射水嘅裝置，用嚟驅散暴示威者。但香港警察多次以藍色催淚水射向途人及記者，令國際嘩然。
香港警方喺2019年用咗1,659萬港紙買咗三架水炮車，喺反逃犯條例修訂運動嘅八二五荃葵青遊行頭一次出動，而喺一個禮拜後嘅人大八三一五周年示威，頭一次安排水炮車射藍色催淚水。同年10月20號廢除惡法獨立調查重組警隊大遊行，水炮車將藍色催淚水射向九龍清真寺出面而引起爭議，第二日行政長官林鄭月娥同警務處處長盧偉聰去清真寺親自道歉。
梁博

梁博（粵拼：loeng4 bok3；簡化字：梁博；英文：Liang Bo；1991年3月25號—）係中國流行搖滾歌手，2012年攞咗《中國好聲音》第一季嘅總冠軍而出道到依家。2017年3月，加盟湖南衛視《歌手2017》、為終極挑戰歌手，喺第五輪補位賽憑住《靈魂歌手》一曲以第六名挑戰失敗，之後喺突圍賽演唱《日落大道》以第八名突圍失敗。

主要經歷
梁博喺1991年喺吉林長春出世。2009年，佢俾吉林藝術學院流行音樂演唱專業本科班錄取。2012年，參加中國好聲音獲得全國年度總冠軍。經歷幾個月嘅專輯錄制同籌備，2014年4月底終於發行咗佢嘅首張個人同名專輯《梁博》，同年5月舉辦個人演唱會。2015年11月2號，現場同期錄音專輯《迷藏》發行。
2017年3月，加盟湖南衛視《歌手2017》、為終極挑戰歌手，喺第五輪補位賽憑住《靈魂歌手》一曲以第六名挑戰失敗，之後喺突圍賽演唱《日落大道》以第八名突圍失敗。

《歌手2017》
2017年3月，加盟湖南衛視《歌手2017》、為終極挑戰歌手，喺第五輪補位賽憑住《靈魂歌手》以第六名挑戰失敗，之後喺突圍賽演唱《日落大道》以第八名突圍失敗。
梁唐青儀

梁唐青儀（Mrs Regina Leung TONG Ching-yee，1957年2月5號—）係前香港行政長官梁振英太太。
梁唐青儀，
喺香港出世，喺英國大學畢業。佢先生梁振英嚮1970年代尾由碧仙桃畢業返香港，投身測量師行業。有次舊生會中邂逅法律系一年級師妹唐青儀，梁振英隨即約佢去睇戲。相傳佢哋係喺北角國賓戲院睇一齣文藝片《天地一沙鷗》。劇情講及一隻海鷗想出人頭地，向大自然挑戰，冇對白，得旁白同插曲。之後佢哋做咗朋友。
2012年3月25號，梁振英嚮2012年香港特別行政區行政長官選舉當選，梁唐氏昇格特首夫人。
佢育有3個仔女：梁傳昕、梁齊昕同梁頌昕。2015年萬聖節，梁唐青儀俾自己個女梁齊昕掌摑。
梁君培

梁君培（葡文：William Leong Kuan Pui ，1998年7月24號 - 2021年12月27號）係澳門生意人、社團工作者同牧師。

簡歷
梁氏係葡屬澳門出世，亞爸係政治人、生意人同社團工作者，亞媽係考古人員同藝術家。自青少年起，佢多次旅居日本生活同工作，亦係社會職務同商務上出任秘書同社團工作。另外，佢年幼時因就讀教會學校而信仰新教，其後更喺基督教中福教會獲按立為牧師。
梁啟智

梁啟智（英文：Leung Kai Chi，1978年—），係香港政治人，泛民主派學者，香港工黨前黨員。
梁卓偉

梁卓偉教授，GBS，JP（Gabriel Matthew Leung，1972年11月6號—），香港親中陣營政治人物，係香港賽馬會慈善同社區事務執行總監，亦係行政長官辦公室前主任、食物及衞生局前副局長、香港大學醫學院前任院長。

選舉經歷
喺2021年9月，佢成為香港特别行政區選舉委員會醫學及衞生服務界當然委員。之後佢喺李家超無提政綱嘅情況下，有份提名李家超參與2022年香港行政長官選舉。
洪仲丘事件

洪仲丘事件係指2013年一位中華民國陸軍士兵死亡嘅事件。呢單事幹因為涉及軍中人權問題，引起臺灣社會高度關注。
死者洪仲丘（1989年9月8號—2013年7月4號）係臺灣臺中人，喺2013年6月底退伍前夕，因為帶咗有影相功能嘅手提電話同埋MP3機，違反軍隊資訊安全保密規定，被罰「悔過」處分，要施以激烈體能訓練。洪仲丘達到最嚴重嘅中暑，最後引發彌散性血管內凝血，喺退伍前三日暴斃死咗。
洪加達

洪加達（阿拉伯文：الغردقة‎）係埃及城市，喺埃及東部紅海沿岸，陽光充沛，有好多海灘，係出名旅遊點。
洪卓立

洪卓立（Ken Hung Cheuk Lap，1987年3月2號—）係香港靠唱廣東歌出名嘅後生仔，係英皇娛樂嘅𡃁，嚮深圳有個歌迷會，會長係佢阿媽。佢喺2006年參加新秀歌唱大賽攞到亞軍之後出道，2007年加入英皇娛樂集團入行。2008年，佢喺2007年度十大勁歌金曲頒獎典禮攞到「最受歡迎男新人」銅獎。
洪卓立嚮2009年有急病入咗醫院，之後惡化插喉，佢喺同年底好返出院兼做番嘢。2010年，佢喺2009年度攞到「最受歡迎男新人」金獎；又喺2015年，佢攞到2014年度「最受歡迎傑出表現獎」。佢原定喺2019年8月18號喺麥花臣舉行《回到最愛的那天》演唱會，但因為社會因素而延期。
洪丕正

洪丕正（1964年－），香港親中派政治人物兼財經界人士，渣打銀行高層人員。
喺2021年8月，佢當選成為香港特别行政區選舉委員會商界（第一）委員。
洪京民

洪京民（1976年2月9號—）係大韓民國嘅一個男藝人同埋歌手。
洪原

洪原（韓文：홍원군／洪原郡 Hongwŏn gun */?）係朝鮮民主主義人民共和國咸鏡南道嘅一個郡。
洪元碩

洪元碩喺2015年8月1號朝早因患癌症而死，終年67歲。
洪助昇

洪助昇（英文：Aiden Hung；1996年2月8號—），係香港男演員，喺2017年港台電視劇集《獅子山下2017》其中一個單元《郎如春日風》擔正做主角而出道。佢都有去玩ViuTV嘅全民造星2，佢都成為咗由DailyView排出十大最受網民關注新星之一 。
洪博培

洪博培（英文：Jon Meade Huntsman, Jr. ，1960年3月26號—）係美國前駐華大使，2009年到2011年在位。佢亦做過猶他州州長、美國駐星加坡大使等公職。
日韓合併

日韓合併（英文：Japanese annexation of Korea）係講緊喺1910年8月22號日本（大日本帝國）基於《日韓合併條約》，將朝鮮（大韓帝國）併入版圖嘅歷史事件；呢個動作象徵朝鮮歷史上作為獨立國家地位嘅中斷，同埋朝鮮日據時期嘅開始。呢件事喺東亞史中跟住各方用語同觀點唔同，而有韓國併合、朝鮮併合、日韓併合／韓日併合、日韓合邦／韓日合邦等稱呼。韓國人本身就唔用呢個名，將日韓合併後由日本殖民統治的時期叫做「日帝強佔期」（일제 강점기）、「日帝時期」或者係「日政時期」。
日韓合併後朝鮮總督府管轄範圍示意圖（韓國國立中央博物館館藏）
日野麻里

日野麻里 ，係日本嘅一個女藝人同埋配音員。
日韓議員聯盟

日韓議員聯盟係日本一個跨黨派議員聯盟，1972年成立，宗旨係促進日本國會議員同大韓民國國會議員嘅交流。
日韓貿易戰

（한일무역분쟁，日韓貿易紛争，Japan–South Korea trade dispute） ，係指2019年7月開始，喺大韓民國同日本之間發生嘅一次影響墟冚冚嘅貿易戰，到而家仍然打緊。。
日野車體工業

日野車體工業（日野車体工業）係日本一間巴士及貨車車身製造廠。
公司係喺1975年由橫濱市嘅帝國自動車工業同埋金澤市嘅金產自動車工業合併而成。原帝國自動車工業間廠出大型巴士，而原金產自動車工業間廠就出貨車車身同埋中小型巴士。2000年日野車體工業經股權轉換之後成為日野嘅全資附屬公司。
2002年，位於小松市嘅新廠落成之後，日野車體工業嘅貨車車身同埋巴士生產就分家，巴士生產線搬晒去小松市，而貨車車身生產就喺同年10月1號改叫Trantechs。2003年日野車體工業成為日野同埋五十鈴合資嘅J-BUS嘅附屬公司，2004年併入J-BUS架構之內。
日食

日食又寫做日蝕，係一種天文現象。當月球響正太陽同地球之間嘅直綫上，響地球上面睇，月球就會局部或全部遮住個太陽。響太空睇，佢個影就落咗響地球上面。
日食可以跟佢食嘅形去分類。日全食就係成個太陽俾月球遮住，完全黑晒。日偏食就係只係遮咗一邊。日環食其實同日全食類似，只不過係月球只能夠遮住太陽中間，留返一個圈響外面。
古時嘅人，見到平時見開嘅太陽突然間唔見咗，就會引起恐慌。響中國，就會話太陽俾天狗食咗。
維基同享有多媒體嘅嘢：Solar eclipses
日間貝秀投貯藏所

日間貝秀投貯藏所（韓文：일간베스트 저장소，일베저장소），又叫做日貝貯藏所（英文：Ilbe Storage），係一個韓國嘅網上討論平臺，喺2010年4月成立。大家一般都認為呢個平臺係比較右派，甚至有極右派嘅傾向，因為曾經有唔少用戶發佈過關於反女權主義、反移民、同埋恐同嘅觀點。
泡芙

泡芙（Profiterole），或者叫忌廉泡芙（Cream puff），係種西式甜品，外層係鬆脆嘅餅皮，入面入滿鮮忌廉。
波仔

喺深水埗南昌薈商場（以前叫：富昌商場）嘅波仔舖，依家已經執咗。
波仔舖入面賣嘅波仔飯盒。
波仔舖入面嘅微波爐
波仔（Eat East），係香港一個微波爐飯盒嘅牌子，專賣粥粉麪飯、香港街頭小食同甜品。波仔喺2001年開辦，曾經有大概90間實體店，依家得返大概20間。波仔飯盒喺一啲便利店同超市都有得賣。
泡菜

泡菜，又叫酸菜，古代叫葅，係指為咗利於長時間存放而經過發酵嘅蔬菜。一般來講，只要係纖維豐富嘅蔬菜或生果，都可以製成泡菜。
泡菜湯

泡菜湯係韓國一種湯水，主要由泡菜整，會加入雞肉、豬肉、薯仔、麪豉等等。
民主勞動黨

民主勞動黨（韓文：민주노동당，英語：Democratic Labour Party，DLP），是韓國嗰一個社會民主主義政黨。2000年1月之創黨。
民主勞動黨嗰創黨時韓國嗰左派工會全國民主勞動組合總連盟（전국민주노동조합총연맹），全國敎職員勞動組合（전국교직원노동조합）嗰參與。2008年之黨內民族解放派（NL）與人民民主派（PD）嗰派錚，喺民族解放派是北朝鮮喺和合派同人民民主派是反北朝鮮派。2009年反北朝鮮主義的人民民主派爲民主勞動黨脫黨同進步新黨創黨。
民主化

民主化係一個政治上嘅轉變，代表一個國家越嚟越套用一個民主制度。
對於民主化嘅嚟源，好多唔同嘅學家都有唔同嘅理論，有啲著重社會基層嘅動力，而其他就認為係主要嚟自上層階級。對於原因，就可以主要分做經濟發展、文化影響、歷史環境、同埋國際壓力。
有學家認為一個國家民主化可以解釋到其他因素，包括經濟發展嘅程度同埋會唔會打仗。
民主化嘅特徵，一般都係做選舉改革，擴大選舉權、同埋鼓勵公民參與社會。

民主潮
根據 Samuel P. Huntington，過去呢100年發生過嘅3個民主潮
一次民主潮係當一個國家嘅民主化帶動咗其他國家跟住尾，造成一堆國家一齊民主化。根據學家 Samuel P. Huntington，世界喺呢100年以嚟，總共發生過3次：
第一潮 (1828–1926)：西歐同北美地區民主化
第二潮 (1943–1962)：喺去殖民化期間，亞洲同非洲嘅部分國家民主化
第三潮 (1974–依家)：東歐同拉丁美洲民主化
呢個民主潮嘅概念，已經受過唔少學家嘅討論同埋爭議。
根據學家 Seva Gunitsky，由18世紀到依家，總共發生過13次民主潮，包括最近期嘅阿拉伯之春。
根據 V-Dem 嘅報告，佢哋發現有9個國家獨立咁做緊民主化，同時亦有9個國家喺民主上撤退緊。
民主女神

民主女神係八九民運嘅標誌性藝術品之一，高大概10米，由中央美術學院雕塑系、北京電影學院、中央戲劇學院、中央音樂學院、中國音樂學院、中央工藝美術學院、北京舞蹈學院等八間院校共二十幾位學生用四日整成。
呢篇民主女神係政治類嘅楔位文章，未完成；麻煩你幫手加下料，充實佢。
民主共和國

民主共和國係一種政體，理論上係行共和制同有民主制度。不過現實世界入面，好多國號包含「民主共和國」嘅國，都唔會搞真正民主嘅選舉。
民主建港協進聯盟

民主建港協進聯盟（簡稱民建聯，英文：Democratic Alliance for the Betterment and Progress of Hong Kong，英文縮寫DAB）係香港政黨，響1992年7月10號成立，係依家香港最大嘅親中陣營政治組織，亦係香港立法會第一大政黨。

概述
民建聯原本叫民主建港聯盟，成立時以親北京人士為骨幹。喺56名創黨會員中，有香港工會聯合會幹事（包括陳婉嫻、陳鑑林、譚耀宗、葉國忠）、中學老師同校長（曾鈺成、程介南、葉國謙、馬力、吳康民）、地方政客（顏錦全、簡志豪），而香港特別行政區政府首任律政司司長梁愛詩亦係佢哋嘅創黨黨員之一。

十年發展
1995年，民建聯第一次派人參選立法局選舉，喺唔少選區都同民主黨直接對壘。喺單議席單票制情況下，成績並唔理想，只贏得2席直選議席同4席功能組別議席。隨後中國政府響1996年設立臨時立法會，重委任民建聯多位成員入臨時立法會，令民建聯響立法機關嘅力量大大增加。由於民建聯嘅親政府作風，畀人泛指為「親政府陣營」、「建制派」、「左派」，亦被泛民主派稱為「保皇黨」。
香港回歸之後，譚耀宗畀行政長官董建華委任加入香港特別行政區行政會議。
1998年，選立法會議員嘅辦法改咗，取消咗彭定康政改方案所設嘅「新九組」，改為其他功能組別；地區直選方面，改用比例代表制，令民建聯長期以嚟整體支持度較低而攞唔到多議席嘅情況改變咗。喺1998年香港立法會選舉入面攞到9席，地方選區五區各取一席。2000年香港立法會選舉入面攞到10席，新界西、九龍東、香港島更攞到兩席，成為香港立法會入面第二大黨，僅次於民主黨。同時喺2000年香港立法會選舉，副主席兼香港島選區名單第一名參選人程介南畀蘋果日報揭發以權謀私，一度使選情逆轉，但最後佢同喺港進聯轉投過嚟嘅蔡素玉雙雙當選，程氏宣佈當選後辭去議席同埋黨職，最後畀廉政公署拉咗，再定罪入獄。
同年年底嘅補選，民建聯候選人鍾樹根以三萬票之差輸畀泛民主派支持嘅余若薇。
2002年，民建聯主席曾鈺成畀行政長官董建華委任加入行政會議。

第一次選舉慘敗
由於民建聯支持香港基本法第23條立法，黨主席曾鈺成同中委兼立法會議員陳鑑林響七一遊行嗰日話遊行人士畀人誤導嘅印象深入民心，搞到2003年香港區議會選舉入面大敗，響400個直選議席入面淨係攞到62席。當中，以北角嘅錦屏選區蔡素玉火併「長毛」梁國雄、西環觀龍選區葉國謙對戰何秀蘭等最激烈。呢次選舉失利係民建聯創黨以嚟第一次最嚴重嘅慘敗。選舉失利之後，創會主席曾鈺成辭職，改由當時嘅秘書長，港區全國人大代表馬力喺2003年12月接任。

振作前進
響2004年立法會選舉，泛民主派選舉協調失當，加上民建聯成功動員，一共贏咗12席，令民建聯成為有最多立法會議席嘅政黨。
2005年2月，民建聯同另一親政府政黨香港協進聯盟（簡稱港進聯）合併，改名做民主建港協進聯盟，簡稱仍然係民建聯。
2007年1月1號，副主席葉國謙話，民建聯會員人數達8,643人，成為香港各黨派中會員人數最多嘅政黨。
2007年8月8號，主席馬力因為結腸癌併發喺廣州病逝，終年55歲。8月28號，民建聯選出譚耀宗為新任主席。就喺同一年嘅第3屆香港區議會選舉，民建聯派出177人參選，結果115人順利當選。
2008年，民建聯派出45人參選第4屆香港立法會選舉（當中有13人係工聯會代表，包括黃國健名單、王國興名單同埋潘佩璆），結果贏取13席，繼續成為立法會最多議席嘅政黨。
2011年，民建聯派出182人參選第4屆香港區議會選舉，結果136人順利當選（當中包括莫健榮、簡銘東、陸頌雄、姚國威、曾勁聰、黃宏滔、黃潤昌等等同時代表工聯會，而劉江華同時代表公民力量）。
2015年4月17號，民建聯改選領導層，李慧琼當選主席，成為該黨首位女主席，接替譚耀宗。

第二次選舉慘敗
2019年11月25號，親中陣營喺第6屆香港區議會選舉遭到大敗（當時香港修例風波重未平息），親中派系（無論係傳統左派定係商界）政黨議席急挫，民建聯雖然攞到差唔多50萬票，但係民選議席都淨係得21席，可以話係史上新低。事後主席李慧琼請辭，但係得到挽留（李慧琼之後升呢做港區人大代表，2023年9月先退位）。

立法會議席喺選制改變後大幅增加
喺第7屆香港立法會選舉入面，民建聯派出22人參選，結果有19人當選，同啟聯資源中心嘅21個立法機關議席嘅紀錄只係相差兩席，繼續成為立法會第一大黨，呈現「一黨獨大」嘅勢頭。

重奪區議會第一大黨
第7屆香港區議會選舉，係陳克勤接任民建聯主席之後嘅頭一場選舉，派出122人參選（區議會地區直選、三會間選），結果有109人當選，繼續呈現「一黨獨大」嘅勢頭。

歷任主席
呢版要更新，以反映最新情況。加完料之後唔該拎走個模。
曾鈺成（1992年7月至2003年12月）
馬力（2003年12月至2007年8月8號）
（署理）譚耀宗（2007年8月8號至8月28號）
譚耀宗（2007年8月28號至2015年4月17號）
李慧琼（2015年4月17號至今）

爭議
有部分民建聯嘅成員，都涉及一啲學歷爭議，例如係葛珮帆、鄭琴淵同柯創盛，被外間（尤其係泛民主派）批評。
民主思路

民主思路（Path of Democracy），係一個香港政治組織，初時係智庫組織，立場定位係中間派，2015年6月創辦，召集人係公民黨前成員兼立法會前議員湯家驊（以填補於2015年6月22號退黨，到10月1號起生效係辭去立法會議員席位前公民黨成員嘅湯家驊喺新界東民選議席空缺職務）。但喺湯家驊加入行政會議之後，湯嘅立場同意見完全同泛民主派時期嘅佢相違背，所以大部分泛民主派支持者將湯家驊睇成係親中共建制派。

歴史
民主思路喺2015年6月8號成立，當時嘅香港經歷完雨遮革命，泛民主派同香港政府，同埋北京政府關係完全破裂，甚至催生出香港本土派，主張同北京全面對抗。當時啱啱完成退出公民黨嘅立法會議員湯家驊即日起無得留低（係喺2015年6月18號嘅香港立法會議員就投票政改方案2017後4天內退黨申請而離任）。牽頭成立，定位係智庫同論政平台，並且打出「修補裂痕 重新上路」嘅口號，修補民主派同北京嘅關係。
創會成員入面由溫和民主派到建制派都有，例如陳祖為、葉健民、張楚勇、宋恩榮、王于漸等（前三個通常畀人歸類係民主派，後面兩人就屬於建制派）。
不過，成立之後嘅一兩年時間，好多人因為唔同理由退出。
喺2016年立法會選舉，作為智庫嘅民主思路決定派人出嚟選，分別由黃梓謙出選香港島，麥嘉晉出選新界東。兩人分別攞到10,028票同8,084票，無緣晉身立法會。而學者葉健民同張楚勇就因為民主思路開始政黨化，所以退出。
2017年香港特首選舉，湯家驊參選法律界選委，不過落選。之後湯氏好多次喺公開場合同寫文支持林鄭月娥，而成員李律仁同劉培榮亦喺林鄭嘅競選團隊入面。另一方面，總幹事袁彌昌就喺曾俊華嘅團隊入面。特首選舉最後由林鄭月娥贏咗，湯家驊入咗行政會議，成員馮海容就做咗商務及經濟發展局政治助理，陳祖為不滿湯家驊為港府同北京護航，偏離創會原則而退出。去到當時期，民主思路好多核心人物已經走咗。
喺2018年左右，民主思路開始部署嚟緊嘅區議會選舉，佢哋計劃派6個人落區小試牛刀。最後佢哋得4個人真係參選，唔單只全軍覆沒，全部人重因為得票唔夠5%，連保證金都攞唔返。
2019年嗰時，政府提出逃犯條例修訂草案，湯家驊作為行會一員，負責同政府向大眾推銷條例。結果社會大眾發生好大嘅反彈，繼而衍生香港修例風波。由於湯家驊嘅法律專業，普遍認為湯家驊係有份一手一腳設計逃犯條例修訂嘅人。
2021年，民主思路同新思維結盟，派人出戰第7屆香港立法會選舉。民主思路派出參加地區直選嘅兩名候選人都輸咗。
民主會戰勝歸來

《民主會戰勝歸來》係一首2012年誕生嘅香港社運歌曲，由Anthony Kwong作曲，Barry作詞，VIIV樂隊演唱。內容大概係：泛民主派喺過去消極咁面對統治者，喺民主運動嘅領導者司徒華釘咗蓋之後，泛民主派更需要令新世代承接民主運動。呢首歌曾喺2012年嘅反對德育及國民教育科運動同埋六四事件二十三週年集會入面多次唱響。喺2014年香港學界大罷課同和平佔中、雨傘運動入面繼續傳唱。
呢首歌嘅兩句歌詞「民主會戰勝歸來，後有巨浪承接這變改」成為學生政治團體學民思潮嘅格言，重畫喺佢哋嘅LOGO下面。

影響及改編
2013年，互聯網上出現歌曲改編而成嘅《城邦會戰勝歸來》，同《民主會戰勝歸來》嘅中國視角不同，《城邦》探討香港本土自治問題，重抽咗香港自治運動嘅發起人陳雲水。但《城邦》推出咗之後，陳雲重畀咗Like，而且經唔同網民改詞同重新錄製之後，成為香港本士派同香港自治運動嘅代表歌曲之一。呢首歌更標誌住近年香港本土意識嘅興起。

歌詞
白頭浪，默含淚光衝往世外。
黑眼睛，觀看歷史哀怨跌宕。
紅日降，正義藏在星宿背後。
誰在笑，長夜伴著罪惡放蕩。
萬劫不改的眼光，拿著帶鮮血罪狀。
用最浩瀚的筆告狀，
哪怕像螳螂横著臂，
對坦克猶如煉鋼。
為國家，我捨身去擋。
天有光，夕陽在催促要靠岸。
風有聲，傾聽默想怎去破浪。
明或暗，信念如舊清澈恬靜。
寒或暖，赤了丹心流過血汗。
萬勸不改的國邦，
拿著鐵腕與慾望。
磨了最惡的刀對望，
你已在悠悠長夜裏，
習慣宰殺如暴漢。
忘掉地獄的火，有多燙。
*民主會戰勝歸來，
民主會戰勝歸來，
白髮斑斑情意深似海，
若化石仍殘存著愛，
一刻霸佔的青苔，
鋪天蓋，蓋不住世代。
民主會戰勝歸來，
民主會戰勝歸來，
後有巨浪承接這變改。
若世上仍流傳著愛，
即使軟禁斗室內，
我自由，與天地　同在。
萬劫不改的眼光，拿著帶鮮血罪狀。
用最浩瀚的筆告狀，
我插下和平旗幟，
我指尖成為號角，
浪與花，護擁於四方。
Repeat *　**
我自由，與生命　同在。
旺角揸fit人

《旺角揸Fit人》係一部由吳鎮宇、李麗珍等演員主演嘅港產片，類型係犯罪動作片。

故仔
叻君係一個本性純良嘅青年，但加入咗黑社會，並且不斷被身邊嘅親戚朋友，同大佬出賣，後而趕盡殺絕。當叻君經過被出賣同迫害嘅黑暗人生後，佢發誓要做一個最壞嘅壞人，人格變得喪盡天良。但其實佢只不過係一個為世所迫嘅受害者。
旺角政府合署

旺角政府合署係香港一座政府合署，喺九龍旺角聯運街30號，1983年啟用。入面設施包括油尖旺區民政事務處、油尖旺區議會。
旺角卡門

《旺角卡門》（英文：As Tears Go By）係一部1988年嘅香港電影，由王家衛執導，劉德華、張曼玉、張學友、萬梓良主演。
旺角嘴

旺角嘴，舊時寫望角嘴，原本叫芒角嘴，係香港一地，亦係一嘴，喺今下九龍旺角嘅西面。大概係山東街同砵蘭街一帶。

地理
望角嘴原本係兩涌口中間嘅地方來嘅，一條係東北望角村流入來，而另一條係東南何文田村流入。兩水積成沙嘴。後尾涌水等地貌，經已沒喺樓房屋宇之下不復見。涌口約莫係今下近新填地街、奶路臣街同山東街之間一帶。
望角嘴東北係望角村，背靠有山仔，高一百卅三呎，因此水向望角嘴流。望角山仔向海邊突出，北面檔住望角嘴，望角或者因此叫角。

史
英國人得到九龍半島無幾耐，就將半島西岸大幅填海，由南而北，首先係尖沙嘴，然後油蔴地。望角嘴呢帶仍係鄉郊，田陌處處。
一八八七年，油蔴地差館街，近岸穿田，伸到去望角嘴。當其時就諗住喺望角嘴，填直海皮，逐少發展。
一九零二年，望角嘴同油蔴地市區，都早已連成一氣。而大家填地岸，亦遠離差館街，而望角嘴市區向北伸近望角。差館街亦向北伸，經望角、九龍塘、田寮、元洲，駁去大埔道。條街亦有支路，去大角嘴、塘尾、深水埗等地。

地名沒落
因為係填地嘅關係，而旺角重係鄉村，所以旺角嘴早過旺角發展。後尾旺角都發展埋，人就易將旺角同旺角嘴混淆。一九四七年重有旺角嘴個地名，一九六四年，旺角嘴亦不復見。旺角嘴都變咗旺角，旺角嘴有旺角碼頭。原本早早有嘅旺角嘴街市，轉名做旺角街市。旺角嘴呢個名亦都畀人遺忘。
旺角大球場

重建後旺角大球場進行嘅甲組足球聯賽比賽。
旺角大球場（俗稱旺角場、旺丁場；英文：Mong Kok Stadium）係香港一個主要嘅足球場，喺旺角花墟道37號，由康樂及文化事務署管理。

歷史
旺角大球場前身為陸軍球場，1961年移交前市政局。旺角大球場早期叫做市政球場，市政局喺1973年6月16號開放啟用嗰時叫做旺角大球場。

改善工程
1990年9月，第一次改善工程進行，剷除咗田徑跑道，草坪面積擴大，座位增加到7,500個。改善工程期間，香港甲組足球聯賽賽事移師深水埗運動場。第二年底，改善工程完成。
1992年，入場球迷數字上升，加上香港大球場需要重建到1994年，市政局為咗增加座位，年中喺旺角大球場加建咗兩座鋁質嘅臨時看台，令觀眾席增多1,000個位。

重建工程
由於亞洲足球協會投訴旺角大球場冇藥物檢驗室、記者室同上網設施，難以發佈賽事消息，加上旺角大球場遇上多次滿座。因為呢個情況，香港足球總會喺2008年向香港政府提出將旺角大球場嘅原有座位同臨時看台拆除，同埋重建到一座有10,000個座位同有上蓋嘅看台，以提供一個較舒適嘅環境畀球迷觀賞比賽。不過規劃建議，旺角大球場進行重建後最多只可以設置6,680席，南北兩邊嘅主看台會加建上蓋，同時增設球證休息室、球員休息室、藥物檢驗室，並且會增設閉路電視監察系統及擴充停車場泊位等。重建工程於2009年9月1號開始進行，2011年10月14號竣工，工程費用估價為2.5億港元，實際耗資2億7,550萬港元。
根據重建工程規劃，重建後嘅旺角大球場以綠色環保嘅概念做主題，位於服務大樓嘅天台設有太陽能熱水系統，以吸收太陽能為更衣室供應熱水；而且設有雨水循環使用系統，以收集雨水灌溉園景同草地等。一樓天台同南看台上層，另外亦有闢設園景，同鄰近嘅花墟同俗稱「雀仔街」嘅園圃街雀鳥花園一脈相承。香港政府盼望，旺角大球場能夠成為活化嗰區嘅地標之一。重建工程對旺角大球場主要嘅改動係喺南、北看台增設咗輕盈嘅拉篷式上蓋，同埋喺東看台安裝咗大電視熒幕。座位由以往嘅鋼製長椅改成多顏色嘅獨立膠椅，容納人數雖然由原來嘅8,500減少到6,664人，不過增加咗42個輪椅座位同升降電梯等嘅無障礙設施，座位高度亦提升咗1.5米，令球迷嘅觀賞角度更好。除此之外，8個售票亭集中喺花墟道嘅入口，刪減咗界限街嘅售票處，改為停車場。場內設施方面，增設咗藥物檢驗室同育嬰室；更衣室嘅面積大增兩倍，數量亦有兩間增至4間，淋浴間亦增至40間，比以往多22間；此外，更衣室內亦有專門用嚟清潔球靴等先進嘅設備。傳媒室嘅面積亦比以往增大。

重建後
2011年10月16號黃昏，旺角大球場舉行咗球場重建後嘅第一場賽事──香港甲組足球聯賽，晨曦對深水埗。晨曦為咗吸引更多球迷欣賞旺角大球場重建後嘅第一場比賽，將原定價值港幣60蚊嘅門票大幅度下調到港幣20蚊，共有4,499名球迷入場，創嗰個球季至2013年3月21號期間嘅最高嘅入場人數。大批球迷喺開始賣飛前嘅兩個鐘，已經聚集喺大球場門外，香港足球總會職員為咗唔想發生意外，特別提早20分鐘，即下晝3點40分開閘畀球迷入場。到傍晚6時鐘倒，依然有球迷不斷進場。
2013年3月22號，旺角大球場舉行2015年亞洲盃外圍賽香港足球代表隊主場對越南國家足球隊嘅賽事，有6,416人買飛，共有6,639名球迷入場，係旺角大球場重建後第一次爆滿，喺場外高掛起代表滿座嘅紅旗。喺當日下晝5點，得番2,000張飛賣；夜晚7點54分，香港足球總會宣佈嗰日全部飛賣晒，最終有幾百名球迷喺球場外摸門釘。
2015年，香港足球代表隊以旺角大球場做主場，舉行2018年世界盃亞洲區外圍賽第二圈暨2019亞洲盃外圍賽，6月11號、6月18號、9月8號、11月17號連續四場爆滿。6月11號香港以7-0大勝不丹，6月18號香港以2–0擊敗馬爾代夫，9月8號香港以2–3輸畀卡塔爾，11月17號香港以0–0迫和中國。